CELEX: C2007/095/28
Language: sk
Date: 2007-04-28 00:00:00
Title: Vec C-52/07: Návrh na začatie prejudiciálneho konania, ktorý podal Marknadsdomstolen (Švédsko) 6. februára 2007 – Kanal 5 Ltd a TV 4 AB/Föreningen Svenska Tonsättares Internationella Musikbyrå (STIM)

28.4.2007   
            
            
               SK
            
            
               Úradný vestník Európskej únie
            
            
               C 95/17
            
         Návrh na začatie prejudiciálneho konania, ktorý podal Marknadsdomstolen (Švédsko) 6. februára 2007 – Kanal 5 Ltd a TV 4 AB/Föreningen Svenska Tonsättares Internationella Musikbyrå (STIM)
   (Vec C-52/07)
   (2007/C 95/28)
   Jazyk konania: švédčina
   Vnútroštátny súd, ktorý podal návrh na začatie prejudiciálneho konania
   Marknadsdomstolen
   Účastníci konania pred vnútroštátnym súdom
   
      Žalobkyne: Kanal 5 Ltd a TV 4 AB
   
      Žalovaný: Föreningen Svenska Tonsättares Internationella Musikbyrå (STIM)
   Prejudiciálne otázky
   
               A.
            
            
               Má sa článok 82 ES vykladať v tom zmysle, že konanie organizácie kolektívnej správy autorského práva pre hudbu, ktorá má fakticky monopolné postavenie v členskom štáte a ktorá uplatňuje alebo ukladá súkromným televíznym kanálom sadzobník poplatkov na to, aby mali právo vysielať hudobné diela v televíznych reláciách určených širokej verejnosti, podľa ktorého sú tieto poplatky určené ako podiel príjmov týchto kanálov z uvedených relácií, predstavuje zneužívanie dominantného postavenia?
            
         
               B.
            
            
               Má sa článok 82 ES vykladať v tom zmysle, že konanie organizácie kolektívnej správy autorského práva pre hudbu, ktorá má fakticky monopolné postavenie v členskom štáte a ktorá uplatňuje alebo ukladá súkromným televíznym kanálom sadzobník poplatkov na to, aby mali právo vysielať hudobné diela v televíznych reláciách určených širokej verejnosti, podľa ktorého sú tieto poplatky určené ako podiel príjmov týchto kanálov z uvedených relácií, pokiaľ neexistuje zjavný vzťah medzi príjmami a plneniami tejto organizácie, a to priznaním práva vysielať hudobné dielo chránené autorským právom, ako je to bežné napríklad pri spravodajských a športových reláciách a pokiaľ príjmy narastajú z dôvodu zmien v programovej štruktúre, technologických investícií a vývoja prispôsobeného klientele, predstavuje zneužívanie dominantného postavenia?
            
         
               C.
            
            
               Môže odpoveď na prvú a druhú otázku ovplyvniť skutočnosť, že je možné identifikovať a presne vyčísliť vysielanú hudbu ako aj sledovanosť?
            
         
               D.
            
            
               Môže odpoveď na prvú a druhú otázku ovplyvniť skutočnosť, že sadzobník poplatkov (založený na príjmoch) sa neuplatňuje rovnako na verejnoprávne spoločnosti?